**Štatút Tvorivej objednávky**

**I. Definícia**

1. **Tvorivá objednávka** je primárne určená na podporu vzniku novinárskych útvarov v printových aj v elektronických médiách na vybrané témy, ktoré zverejní výbor Sekcie pre žurnalistiku a novinársku fotografiu Literárneho fondu (ďalej výbor sekcie). Cieľom tvorivej objednávky je podnietiť vznik publicistických a fotografických diel, ktoré majú osloviť verejnosť a pomôcť osvetliť alebo vyriešiť akútne problémy regionálneho či celoslovenského rozsahu.
2. Výbor sekcie vypisuje pre rok 2017 nasledovné témy:
3. ***tvorba a kultivácia verejných priestorov a s tým spojená občianska participácia,***
4. ***ochrana životného prostredia ako výzva pre budúce storočia.***

**II. Organizačné zabezpečenie**

1. Záujemcovia sa o tvorivú objednávku uchádzajú anonymne projektom v rozsahu 1800-3600 znakov. Do osobitnej obálky označenej heslom “Tvorivá objednávka“ autor vloží vyplnenú prihlášku. Na projekte autor svoje meno neuvádza. Projekt a prihlášku pošle v 3 exemplároch na adresu: Literárny fond, Grösslingová 55, 815 40 Bratislava.
2. Uzávierka predkladania prihlášok je **15.9.2017.**
3. Autori, ktorí sa uchádzajú o tvorivú objednávku sú povinní odovzdať alebo zaslať spolu s vyplnenou prihláškou aj podpísané čestné vyhlásenie o tom, že zaradené dielo nebolo zatiaľ odovzdané na uverejnenie, resp., že nebolo uverejnené. Prihlášky, ktoré prídu po stanovenom termíne, nebudú do súbehu o tvorivú objednávku zaradené.
4. Prihlásené projekty posúdia členovia výboru sekcie. Každý člen výboru sekcie ohodnotí projekt bodovým systémom v rozpätí od 0 do 10 bodov spolu so slovným odôvodnením. Body sa zrátajú a projekty max. **5 uchádzačov** s najvyšším počtom bodov budú zaradené medzi tvorivé objednávky.
5. Autorov projektov zaradených medzi tvorivé objednávky bude výbor sekcie stimulovať tvorivou odmenou vo výške **1.500,- €.** O poskytnutí tvorivej odmeny sa uzavrú s autorom Podmienky na poskytnutie tvorivej odmeny. V prípade viacerých spoluautorov sa výška podpory delí počtom autorov.

Tvorivá odmena bude autorovi vyplatená v troch splátkach:

* prvá splátka ako záloha do dvoch týždňov po zaradení diela medzi tvorivé objednávky,
* druhá splátka sa vyplatí približne v polovici termínu dodania diela, po predložení 60% z predpokladaného rozsahu hotového diela a jeho pozitívnom posúdení,
* tretia splátka po dokončení diela a jeho publikovaní.
1. Termín odovzdania hotového diela je 31.12.2017.
2. Autori podporovaných diel môžu osobitne požiadať o úhradu cestovných nákladov na území SR preukázateľne spojených s prácou na diele. Výška príspevku je max. 100,- €.

**III. Finančné zabezpečenie**

1. Tvorivé odmeny sa zabezpečujú z rozpočtu výboru Sekcie pre žurnalistiku a novinársku fotografiu. Výška tvorivej odmeny na jedno dielo je **maximálne 1.500,- €.**

**IV. Záverečné ustanovenia**

1. Autor je povinný dodržiavať podmienky poskytovania podpôr stanovené Vykonávacími smernicami k Zásadami podpornej činnosti LF. Pred poskytnutím tvorivej odmeny bude s každým autorom uzatvorená písomná dohoda, v ktorej budú uvedené podmienky i sankcie za jej nedodržiavanie v zmysle Zásad podpornej činnosti LF.
2. Autorské práva autorov podporovaných diel zostávajú účasťou v podpornom programe nedotknuté.

|  |
| --- |
| **LITERÁRNY FOND, Grösslingová 55, 815 40 Bratislava** Sekcia pre žurnalistiku a novinársku fotografiu |
|  **Prihláška – Tvorivá objednávka**  |
| **Meno a priezvisko (autor, spoluautor)**:  |
|  |
| Trvalé bydlisko:  |
| Č. tel.: | Mailová adresa: |
| Názov diela:  |
| Žáner: |
| **Predpokladaný rozsah**Počet strán: Minutáž:Počet fotografií: | **Pri seriáloch a cykloch** Počet dielov: Celková minutáž**:** |
| K prihláške priložte **trojmo** projekt diela.  |
| **Čestné vyhlásenie:** ***Vyhlasujem, že prihlásené dielo nebolo zatiaľ ponúknuté na uverejnenie, respektíve, že nebolo uverejnené.*** ***Podpis autora:*** |
| **Beriem na vedomie, že tvorivá odmena nenahrádza príjem zo závislej činnosti ani autorský honorár,** a že výbor sekcie má právo jej výplatu kedykoľvek zrušiť, ak zistí, že nepracujem na diele, ktoré bolo zaradené medzi tvorivé objednávky. Ak preruším prácu na diele pre chorobu alebo inú závažnú príčinu, oznámim to Literárnemu fondu. ***V zmysle zák. č. 211/2000 Z. z. o slobode informácií vyjadrujem svojím podpisom***  ***a) súhlas \****  ***b) nesúhlas\**** ***so zverejnením mojich osobných údajov v rozsahu titul, meno, priezvisko, účel a výška podpory.*** *\* Nehodiace sa prečiarknite.*  ***Dátum: Podpis autora:*** |